
  Predslov


  


  Každý deň stretávame mnoho ľudí. Zažívame snimi mnoho malých príbehov. Nenápadných. Väčšinu znich si ani nevšimneme. Rozhovor starších ľudí pred panelákom, ďakovné gesto šoféra autobusu, nešťastného človeka velektričke vruke slistom od manželky…



  Táto kniha je zbierkou skutočných príbehov zo života. Takých, aké sa dejú každému znás. Sú to drobné okamihy radosti, dojatia, ľudskosti, prekvapenia. Možno vnich spoznáte seba, svoje deti, susedov, kolegov alebo celkom neznámych ľudí, ktorých ste stretli iba na niekoľko sekúnd.


  Pretože život sa neskladá len zveľkých udalostí. Najväčšie príbehy sa často skrývajú vtých malých, „obyčajných“ chvíľach.


  

  

  



  O autorovi:

  Peter Novák sa narodil 5. decembra 1979 vHumennom, od roku 1999 žije vBratislave. Pôsobil vmládežníckych organizáciách, médiách avreklame. Viac ako dvadsaťpäť rokov sa venuje oblasti PR, marketingu akomunikačným stratégiám. Pracuje pre klientov vkomerčnej či cirkevnej oblasti.


  V roku 2021 vydal knihu príbehov zo života s názvom ­Niekedy stačí preskočiť plot, v roku 2022 nasledovali Dô­ležité zbytočnosti a v roku 2024 Nevšedné každodennosti.


  Peter Novák je ženatý a má tri deti.


  


  Úvod


  


  Na trhovisku sa človek dozvie všeličo.


  Ako sa ľudia medzi sebou zdravia, aké sú miestne zvyky, čo sa vtejto sezóne najviac predáva, kedy aako správne sadiť papriku.


  Človek sa zhlasného kriku predávajúceho „zelí ze Stupavy“ dozvie aj to, koľko kapusty včera zjedla jeho Boženka, manželka, aako veľmi jej chutila. Popritom môžete zachytiť informáciu, kde sa dá vokolí dobre alacno najesť či vktorom prístrešku vám poskytnú kľúče od záchoda.


  Stačí sa len ticho prechádzať pomedzi stánky apočúvať.


  Raz som takto prechádzal cez trhovisko. Zviechy oproti mne vyšli dvaja chlapi. Už mali dosť „nakúpené“.


  Prvý zastavil, oprel sa rukou odvere aspýtal sa druhého: „Milan, očúvaj ma, ty kedy plánuješ, že sem dójdeš znova? Nech si zas tak dobre povyprávame jak dnes.“



  „Karči, očúvaj ma. Zautra letím do Londýna, potom Nújork, dalšé dny do Vídne. Šak víš, párty, tí oslavy, oné... Koncom mesáca, Karči. Koncom mesáca sa tu znova zastavím.“



  Karči nechápavo pozeral na Milana.


  Ten ho priateľsky objal.


  Apo chvíli povedal: „Karči, šak nebuď blázen. Zautra dojdem. Tak jak každý den. Šak furt sme tu všenku. Šak gde by som ti ja, Karči mój, asi tak odletel?“



  Krátke okamihy zo života ľudí okolo nás, ktoré vnašom vnútri môžu vyvolať pobavenie, dobrú náladu, ale aj rozhorčenie nad stavom dnešnej spoločnosti či potvrdenie skúsenosti, že všetkého veľa škodí.


  Tých príbehov sú tisíce. Mnohé sú však málo významné, nedôležité na to, aby sme si ich uložili. Väčšinou časom zapadnú prachom. No sú aj také, ktoré sa nás dotknú človečinou, silným svedectvom, situáciou ľudí, ktorá nás osloví.


  Pri písaní som si uvedomil, že skutočné príbehy, ktoré som zažil azaznamenal vtejto knihe, majú zvláštnu silu. Nie sú vymyslené, nie sú prikrášlené fantáziou – sú pravdivé, ľudské ačasto veľmi blízke tomu, čo prežívame aj my sami. Možno sa vniektorých znich spoznáte, možno vám pripomenú vlastné spomienky alebo vám ukážu, že vrôznych životných okolnostiach nie sme sami.


  Táto kniha nám môže pripomenúť, že aj obyčajné dni skrývajú silné príbehy aže za každým človekom je život, ktorý stojí za to vypočuť si. Náš život má totiž rovnakú cenu ako život kohokoľvek iného.


  Budem rád, ak vám nasledujúce príbehy prinesú zamyslenie, úsmev, pochopenie alebo vám pomôžu pozrieť sa na niektoré veci inak.


  Tak nech sa vám dobre číta.


  Peter Novák


  Tóno knám už nepríde


  


  Boli hluční. Ako vždy. Aj dnes.


  Roky mi to pri obede prekážalo astále prekáža.


  Človek chce mať aspoň pri jedle trocha pokoja. Aspoň tu, keď už doma pri deťoch nie.


  Ale oni hučia na celú búdu (tak volám vývarovňu, kam sa chodievam najesť), prekrikujú sa, smejú zplných, chrapľavých aslabých pľúc.


  Stretávam ich tu pri tom istom stole už roky, pravidelne. Je to ich stôl.


  Nikdy som sa im však neprihovoril, nepožiadal ostíšenie.


  Zvykol som si.


  Väčšinou sa rýchlo najem aodchádzam.


  Často si pritom musím (spolu so všetkými vmiestnosti) vypočuť ich starecké reči.


  Najmä olekároch, kto ku ktorému ide. Ahlavne prečo. To by bolo nadlho.


  Atiež, kto znich už čo nemôže jesť, dvíhať, robiť.


  Kam dnes ísť, kam nie.


  Kto kde bol včera, prečo minule neprišiel akto kde nechal bicykel či nákup.


  Najčastejšie hovoria otom, čo robili, keď robili. Aako dobre to robili! Nie tak, ako sa to robí dnes.


  Doteraz drží tá páčka, ktorú Jožo namontoval na záchodoch na plavárni.


  Avpolitike ašporte majú páni úplne jasno.


  Škoda, že sa nikdy nepočúvajú ahneď, ako jeden začne, druhý mu skočí do reči atretí sa vyberie po pohár vína, štvrtý načne inú tému, piaty dobre nepočuje…



  Jediný, kto to dopočúva avylúšti, som často len ja. Aobčas možno aj ľudia okolo.


  Dnes došiel kpartii pri stole ako posledný Ivan.


  „Ivááán, ty kde si bol, kamarát zlatý náš? Na dovolenke? Ani pohľadnicu si neposlal. Amy čakáme ačakáme, anič. Čo osebe nedáš vedieť?“



  „Ááále, kde by som bol? Tu som bol. Doma. Nohy ma boleli.“



  „Čo si dáš?“ (To sa pýtajú často, ale neznamená to pozvanie na pohárik. Vždy ten, kto si niečo dá, si to aj sám objedná, aj po to sám ide, aj si to sám platí.)


  „Nič. Nejaký som taký nijaký. Dnes nechcem nič.“



  „Tú kapustu si kúpil minule?“



  „Kapustu? Jáj, tú, hej. Žena navarila, veľa toho bolo, stačilo menej kúpiť.“



  „A kde máš Tóna? Ten sa tu tiež dnes ešte neukázal.“



  „Tóno knám už nepríde, chlapci. Predvčerom zomrel.“ Ivan to povedal len tak. Ako ďalšiu správu ku kapuste.


  Chvíľka ticha.


  „Tóno zomrel? Ani nevyzeral. Šak minule sme tu ešte boli spolu.“



  „No hej, že doma. Žena jeho mi volala.“



  „Škoda ho.“



  „Ja som Tóna až tak dobre nepoznal, vy ste ho poznali lepšie,“ povedal jeden.


  „Šak aj Laci, viete ktorý, ten tiež že umrel,“ doplnil iný.


  „No nič, idem ja, chlapci, ešte musím kúpiť mäso,“ zdvihol sa ďalší.


  „Šak oné… Zajtra jako, Feri? Prídeš sem alebo ako sa dohodneme?“



  „Zajtra mám lekára, zajtra nemóžem. Šak potom prídem.“



  „No čo, čo si dáme chlapci?“ Znova shlasným smiechom akrikom začnú tí, čo tu ostali sedieť. Už sú asi zvyknutí, že každý deň odchádza niekto zich ročníka, kamarát pri stole. Už nebedákajú, nehľadajú príčiny, neriešia dátum pohrebu. Možno pôjdu, možno budú ulekára alebo doma sbolesťami.


  Tá správa, že Tóno už nepríde, ma akosi dostala. Znie mi celý deň vušiach.


  Napriek tomu, že som ho osobne nepoznal. Určite som ho však stretol apočul. Aisto mi aj on šiel na nervy svojím hučaním.


  Uvedomil som si pritom, že práve toto hučanie starcov dotváralo priestor, vktorom žijem. Partia starých pánov, ktorí mi možno nechtiac, ale vmnohom pootvorili svoj život, svoje osobné príbehy, každodenné trápenie, starosti, hlúpe radosti.


  Pravidelne, snevyžiadanou istotou ich prítomnosti.


  Tóno bol jeden znich.


  Stoličky ostávajú prázdnejšie.


  Anajbližšiu stredu možno nepríde vôbec nikto, ktovie.


  Abude „konečne ticho“.


  


  [image: images_s009_w.jpg]


  


  Janais:


  „Smutno-krásne čítanie…“



  



  Mária:


  „Ej, vtej búde som, myslím, naposledy jedla stebou, Peťo. Musím tam znova niekedy zájsť, ‚najesť‘ sa tej atmosféry…“



  



  Peter


  „Vďaka, že si otom napísal.“



  



  Otec vlejaku


  


  Náhle sa spustil lejak.


  Silný lejak.


  SNelkou aAdamkom sedíme vkostole.


  „Deti, budeme musieť počkať, inak poriadne zmokneme,“ poviem.


  Cez pootvorené okno sledujeme búrku.


  Doznievajú farské oznamy, spolu spožehnaním dážď ustupuje.


  Zkostola odchádzame medzi poslednými. Lúčime sa spriateľmi.


  Dážď ustal.


  Je príjemne.


  Vtom knám pomalým krokom nečakane prichádza môj otec.


  Sandále má premočené, zdáždnika ešte steká voda. Vruke drží ďalšie tri dáždniky.


  „Babka ma poslala, aby som vám zaniesol, nech nezmoknete. No kým som vbúrke došiel, už aj pršať prestalo,“ usmeje sa.


  Otcovia amamy.


  So všetkou tou starostlivosťou apozornosťou vás napriek starobe zakaždým odzbroja úprimným skutkom lásky.

  Zita


  „Presne takí boli aj moji. Takouto úžasnou všímavosťou apozornosťou vyjadrujú lásku kvám všetkým, Peťko. To je tá múdrosť starcov, ktorú sa nám snažia odovzdať. Srdečne ich pozdravujem.“



  



  Karolína


  „Rozplakal ma tento príspevok, Peťo. Pripomenul mi mojich… tiež sú takí.“



  



  Lenka


  „Áno, takí sú. Otcovia imamy. Vlastné pohodlie, zdravie, čas, námahu obetujú kvôli dobru svojich detí. Snáď raz budeme takí aj my.“

